钦定古今图书集成/明伦汇编/氏族典/第105卷 > 《廖用贤尚友录》 > 裴敬宪
## 钦定古今图书集成/明伦汇编/氏族典/第105卷 > 《廖用贤尚友录》 > 裴敬宪

按《魏书裴敬宪传》：“敬宪，字孝虞，河东闻喜人，益州刺
史宣第二子。少有志行，学博才清，澹于荣利。郡征功
曹不就，诸府辟命，先进其弟，世人叹美之。司州牧、高
阳王雍举秀才，射策高第，除太学博士。性和雅，未尝
失色于人。工隶草，解音律，五言之作，独擅于时，名声
甚重。少有气病，年三十三卒。永兴三年，赠中书侍郎”，
谥曰“文。”